Diari Oficial de la Generalitat Valenciana


Sumari del DOGV 2476, del 24-03-1995 (1995/834205)

ORDRE de 8 de febrer de 1995, de la Conselleria de Sanitat i Consum, per la qual modifica la categoria i la integració de determinades institucions sanitàries, i també determinats aspectes de la delegació d'atribucions en matèria econòmica i de personal.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/08/(1)/dof/vci/html**

### Dades del document

Número de DOGV
:   2476

Data del DOGV
:   24-03-1995

Secció del DOGV
:   DISPOSICIONS GENERALS

Número del document
:   1995/834205


Data del document
:   08-02-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 8 de febrer de 1995, de la Conselleria de Sanitat i Consum, per la qual modifica la categoria i la integració de determinades institucions sanitàries, i també determinats aspectes de la delegació d'atribucions en matèria econòmica i de personal.   
L'Ordre de 27 de desembre de 1993, de la Conselleria de Sanitat i Consum, per la qual delimita el mapa sanitari de la Comunitat Valenciana estableix l'organització d'unitats i de centres dependents de la Conselleria de Sanitat i Consum en àrees de salut.  
Aquesta organització obliga a modificar la situació de determinades institucions sanitàries sobre la categoria i la integració, establertes anteriorment per l'Ordre de 27 de setembre de 1993, de la Conselleria de Sanitat i Consum.   
Igualment la delegació d'atribucions en matèria econòmica i de personal regulades per l'Ordre de 12 d'abril de 1994, de la Conselleria de Sanitat i Consum, per la qual deleguen atribucions en matèria econòmica i pressupostària en diversos òrgans de la Conselleria i de les institucions sanitàries que en depenen i l'Ordre de 22 de març de 1994, per la qual aproven diverses delegacions d'atribucions en matèria de personal a favor de diversos òrgans d'aquesta Conselleria, cal modificar-les per adaptar-les al mapa sanitari.   
D'altra banda, i com a conseqüència de l'adaptació de l'estructura pressupostària per centres de gestió i unitats de despesa a les delimitacions del mapa sanitari, procedeix concretar determinats aspectes de les delegacions que hi ha en matèria econòmica.  
En virtut d'això,  
ORDENE:  
Article primer  
1. L'equip directiu de l'Hospital Gran Via de Castelló s'integrarà en l'Hospital General de Castelló amb la categoria de sotsdireccions de la branca que corresponga, del grup primer, amb les repercussions funcional i retributives que comporta.  
2. La delegació d'atribucions en matèria de personal i en matèria econòmica, regulada per l'Ordre de 22 de març de 1994 i l'Ordre de 12 d'abril de 1994, totes dues de la Conselleria de Sanitat i Consum, s'entendrà, en el cas de l'Hospital Gran Via de Castelló, referides a l'òrgan que corresponga de l'Hospital General de Castelló, d'acord amb el que estableixen les ordres.  
Article segon  
A afectes d'adaptar-se a l'estructura orgànica pressupostària, amb caràcter general les referències a centres de gestió que hi ha en l'Ordre de 12 d'abril de 1994, de la Conselleria de Sanitat i Consum, cal entendre-les referides a unitats de despesa.  
DISPOSICIó FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1995  
El conseller de Sanitat i Consum,  
Joaquín Colomer Sala


Còpia Permalink ELI